ใบตองแห้ง: คนดีศรีวราห์
หลังจากทีมกู้ภัยค้นเจอ 13 ชีวิตทีมหมูป่า คนทั้งประเทศโห่ร้องดีใจ ปลาบปลื้มตื้นตันน้ำตาไหล ไม่กี่นาทีต่อมา ชาวโลกออนไลน์ก็โพสต์ตรงกันโดยมิได้นัดหมาย ศรีวราห์ ไม่ต้องไปแล้วสิแหม่ มันน่าน้อยใจแทนรอง ผบ.ตร. อุตส่าห์ยืนยันว่าท่านไปปฏิบัติหน้าที่ตามคำสั่ง ก็ยังมีคนไม่รู้เรื่องรู้ราวถาม มาทำไม มาจับใครส่วนที่ไปถาม มีใบอนุญาตแล้วหรือยัง ก็เพราะความ หวังดี เดี๋ยวเบิกงบไม่ได้ ถ้าใช้งบหลวงก็ต้องทำตามระเบียบกฎหมาย ตำรวจอย่างศรีวราห์ ตั้งข้อหาคนมาแล้วมากมาย มีหรือจะไม่เข้าใจกฎหมาย ว่าการใช้โดรนใช้เครื่องเจาะถ้ำเพื่อช่วยชีวิตคนยามฉุกเฉิน ไม่มีความผิดอาญา อัยการ ผู้พิพากษา ยังมาสอนหนังสือสังฆราชได้คนไทยก็เป็นอย่างนี้ สถานการณ์สร้างวีรบุรุษ แต่ดราม่าต้องมีผู้ร้าย ชื่นชมทุกฝ่ายที่ร่วมแรงร่วมใจ ยกให้เป็นฮีโร่ ตั้งแต่ นักดำน้ำอังกฤษ ที่พากัน แท้งกิ้ว เยส ชัวร์ โอเค เอาใจช่วยจนชนะยิงลูกโทษครั้งแรกในประวัติศาสตร์ ยกย่องหน่วยซีล ผู้ว่าฯ เชียงราย เรียกร้องให้ระงับคำสั่งย้าย อยากให้เป็นรัฐมนตรีเลยด้วยซ้ำแต่ไม่รู้ทำไม อะไรๆ ก็มาลงที่ศรีวราห์ ล่าชื่อให้ปลด แป๊บเดียวได้ 4 แสนชื่อ ยังดีนะที่คนล่าชื่อลบโพสต์เสีย โร่ขอขมา หลังสันติบาลโทร.ไปทำความเข้าใจ แต่ก็ไม่วายมีคนสงสัยว่า ถ้าไม่ลบโพสต์ จะโดน พ.ร.บ.คอมพ์ ฐานบิดเบือนแพร่ความเท็จ และข้อหาอื่นอีกเพียบไหมทำไมอะไรๆ ก็ศรีวราห์ ต่อให้ศรีวราห์ยืนยันไม่ได้พูดอะไรผิด คนก็ยังติดใจกิริยาท่าที ที่ใส่เครื่องแบบเต็มยศ ใช้คำพูดจากับลูกน้อง ขณะที่ ผบ.ตร.ใส่ชุดพราง ไปเดินสำรวจกับพลร่มเห็นชัดว่า คนขวางหูขวางตาศรีวราห์เยอะอยู่แล้ว พอโผล่เข้าไปผิดคิว มีคลิปไล่จัดระเบียบการทำงาน จนคนมองว่ามือไม่ช่วยแล้วยังราน้ำ ศรีวราห์ก็ถูกยำซะอ่วมแล้วก็ไม่เลือกข้างเลือกสีด้วยนะ ไม่ได้มีแค่พวกเสื้อแดงพวกเรียกร้องประชาธิปไตยที่เป็นไม้เบื่อไม้เมา เป็นการรุมยำสร้างสามัคคี มีทั้งแดงเหลืองนกหวีด สื่อทุกค่าย ดาราเซเลบก็สนุกกันใหญ่ใช่ละ คนส่วนหนึ่งแอนตี้ศรีวราห์ตั้งแต่คดีเสือดำ ที่เผลอก้มต่ำรับไหว้เปรมชัย จนกลายเป็นดราม่าซึ่ง ท่านขู่ว่าถ้าพบการกระทำเป็นขบวนการจะเอาผิดตามกฎหมายแต่คิดแล้วก็น่าน้อยใจแทนศรีวราห์ 4 ปีมานี้อุตส่าห์เป็น หัวหอก ทำงานรับใช้รัฐบาล เป็นมือกฎหมายตั้งข้อหา ไอ้พวกเรียกร้องประชาธิปไตย ไอ้พวกอยากเลือกตั้ง ไอ้พวกล้อเลียนวิพากษ์วิจารณ์ อย่างไม่รู้จักเหน็ดเหนื่อย ตั้งแต่ผิด พ.ร.บ. คอมพ์ พ.ร.บ.ชุมนุมสาธารณะ บ่อนทำลายความมั่นคง ขัด คำสั่ง คสช. ขัดคำสั่งเจ้าพนักงาน จนถึงลักลอบใช้ไฟ ทำให้ธุรกิจท่องเที่ยวได้รับผลกระทบ ฯลฯ ทั้งยังจับอาวุธโกตี๋ได้ไม่รู้กี่ครั้งต่อกี่ครั้งซึ่งศรีวราห์อุตส่าห์ทำเพื่อความสงบของคนชั้นกลาง ทั้งแผ่นดิน ที่เชียร์รัฐบาล คสช. แต่ไหงพากันไม่ชอบหน้าศรีวราห์บางคนมองว่าทีกับคนอื่นศรีวราห์วางอำนาจ แต่กลับนอบน้อมเปรมชัย ฟังแล้วก็แปลกใจ ศรีวราห์วางอำนาจตรงไหน เพราะตอนศรีวราห์ใช้อำนาจกับม็อบ ศรีวราห์แจ้งจับ เนติวิทย์ ว่าแอบอ้างชื่อโปรโมตหนังสือ หรือชิงฟ้องหมิ่นประมาททนาย ที่จะฟ้องกลับตำรวจ สังคมก็ไม่เห็นสนใจแต่กลับมาติดใจท่าที แล้วเหมาว่าศรีวราห์นิสัยไม่ดี ทั้งที่ ศรีวราห์อุตส่าห์ทำงานรับใช้คนดี แต่ผลที่ได้คือ เรารักลุงตู่ แต่เราไม่ชอบศรีวราห์
 หลังจากทีมกู้ภัยค้นเจอ 13 ชีวิตทีมหมูป่า คนทั้งประเทศโห่ร้องดีใจ ปลาบปลื้มตื้นตันน้ำตาไหล ไม่กี่นาทีต่อมา ชาวโลกออนไลน์ก็โพสต์ตรงกันโดยมิได้นัดหมาย ศรีวราห์ ไม่ต้องไปแล้วสิ แหม่
ศรีวราห์ รังสิพราหมณกุล,ใบตองแห้ง